AGE รายได้ลด-ค่าใช้จ่ายพุ่ง กดกำไรไตรมาส 2 ร่วง 86% เหลือ 10 ลบ.
AGE รายได้ลด-ค่าใช้จ่ายพุ่ง กดกำไรไตรมาส 2 ร่วง 86% เหลือ 10 ลบ. จากช่วงเดียวกันเมื่อปีก่อนมีกำไร 71 ลบ. ขณะที่งวด 6 เดือน กำไรลดลง 66% เหลือ 51 ลบ. จากช่วงเดียวกันเมื่อปีก่อนมีกำไร 152 ลบ.
10 ส.ค. 2563

บริษัท เอเชีย กรีน เอนเนอจี จำกัด (มหาชน) หรือ AGE รายงานผลการดำเนินงานงวดไตรมาส 2/63 สิ้นสุดวันที่ 30 มิ.ย. ดังนี้

โดยผลการดำเนินงานในไตรมาสดังกล่าว มีกำไรลดลง เนื่องจากมีรายได้จากการขายและบริการรวม จํานวน 1,342.66 ล้านบาท ลดลงจากไตรมาสเดียวกันของปีก่อน เป็นจํานวนเงิน 372.36 ล้านบาท คิดเป็นร้อยละ 21.71 ซึ่งเป็นผลมาจากปริมาณขายถ่านหินลดลงร้อยละ 22.57 โดยเป็นการลดลงจากยอดขายในประเทศ 521.03 ล้านบาท ในขณะทียอดขายต่างประเทศเพ่มขึ้น 178.95 ล้านบาท
นอกจากนี้ รายได้จากการให้บริการและจําหน่ายน้ำมันลดลงรวม 30.28 ล้านบาท ทั้งนี้ ยอดขายในประเทศยังคงเป็นแหล่งรายได้หลักของบริษัท โดยมีสัดส่วนร้อยละ 78.32 ยอดขายต่างประเทศมีสัดส่วนร้อยละ 16.20 และรายได้จากการให้บริการและจําหน่ายนํามันมีสัดส่วนร้อยละ 5.48
ขณะที่มีค่าใช้จ่ายขายและบริหารรวม 121.33 ล้านบาท เพิ่มขึ้นจากไตรมาสเดียวกันของปีก่อน 12.82 ล้านบาท หรือคิดเป็นร้อยละ 11.81 บริษัทมีต้นทุนทางการเงิน 11.13 ล้านบาท
อีกทั้ง ในไตรมาสนี้บริษัทมีขาดทุนจากอัตราแลกเปลียน 16.94 ล้านบาท เปรียบเทียบกับปีก่อนมีรายการกําไรจากอัตราแลกเปลียน 7.48 ล้านบาท ทําให้บริษัทมีกําไรสุทธิส่วนทีเป็นของผู้ถือหุ้นของบริษัทสําหรับงวดไตรมาส 2 ปี 2563 จํานวน 10.17 ล้านบาท ลดลงจากไตรมาสเดียวกันของปีก่อน 61.04 ล้านบาท หรือคิดเป็นอัตราร้อยละ 85.72